**Suplement i Certifikatës për kualifikimin profesional,**

**SIGURIME, Niveli IV në KSHK, referuar Nivelit IV të KEK**

**Individi është i aftë:**

* Të kryejë veprime në fushën e shitjeve.
* Të zbatojë procedurat e shitjes së produkteve të sigurimit, të sigurimeve të detyrueshme, të sigurimeve vullnetare.
* Të informojë klientin mbi fushën e mbulimit për secilin produkt.
* Të hartojë oferta speciale të produkteve për shitje në sigurime, në varësi të individëve /grupeve dhe nevojave tyre.
* Të kryejë shitje dhe ti dokumentojë ato.
* Të pranojë dhe përpunojë reklamime për shitjet e kryera.
* Të kryejë veprime që lidhen me krijimin e ndërmarrjes dhe regjistrimin e saj.
* Të përcaktojë saktë pasurinë e nevojshme për zhvillimin e veprimtarisë dhe nevojën për kapitale të shoqërisë së sigurimit që do të krijohet.
* Të përcaktojë formën juridike të ndërmarrjes, në vartësi të kushteve dhe kërkesave të krijuesve të saj.
* Të hartojë dokumentet e themelimit të “njësisë së shërbimit në sigurime ”.
* Të kryejë veprimet e licencimit dhe regjistrimit të ndërmarrjes dhe të hartojë të gjithë dokumentacionin përkatës.
* Të kryejë veprime që lidhen me dëmshpërblimin.
* Të krijojë dosje të veçantë të dëmit për çdo person, mjet transporti apo pronë të dëmtuar në një aksident.
* Të kryejë vlerësime objektive të dëmeve në sigurime.
* Të zbatojë mënyrat e dhënies së dëmshpërblimit apo (pagesës) së tij.
* Të krijojë dosjen e kompensimit për rastin të demit duke kontrolluar dhe pranuar dokumentet përkatëse.
* Të kryejë procese pune në zyrën e kontabilitetit.
* Të kryejë regjistrimet kontabël të themelimit dhe regjistrimit të “njësisë së shërbimit në sigurime”.
* Të kontabilizojë shpërblimet, blerjet dhe shitjet e të mirave dhe shërbimeve, aktivet afatgjata, të ardhurat, shpenzimet, pagesa dhe arkëtime të tjera për njësinë e shërbimit në sigurime.
* Të hartojë dhe plotësojë deklaratat tatimore dhe të sigurimeve shoqërore.
* Të llogarisë primin në sigurime.
* Të hartojë bilancin e veprimtarisë së agjencisë së sigurimeve.
* Të kryejë veprime në fushën e marketingut.
* Të diferencojë instrumentet e marketingut që përdoren për studimin e tregut të sigurimeve.
* Të kontribuojë në identifikimin e nevojave dhe dëshirave të konsumatorëve në tregun e sigurimeve.
* Të kontribuojë në hartimin e materialeve informuese dhe promocionale të produkteve të sigurimit.
* Të kontribuojë në përzgjedhjen e kanaleve të shpërndarjes së produkteve të sigurimit
* Të kryejë veprime që lidhen me komunikimin në shoqëritë e sigurimeve
* Të përdorë e-komunikimin në shoqëritë e sigurimit.
* Të prezantojë produktet e sigurimit në lidhje me nevojat e klientit.
* Të pajisë klientin me kontratën, dokumente informuese dhe dokumente të plota që lidhen me produktin e shitur.
* Të regjistrojë deklaratat apo ankesat e klientëve për të nxjerrë shkaqet dhe përmirësuar shërbimin.
* Të zbatojë rregullat dhe teknikat e drejtpërdrejta të komunikimit në shoqërinë e sigurimeve.
* Të përdorë programet bazë të kompjuterit word, excel, access, power point etj,
* Të përdorë softwerët e kompanive për shitjen dhe administrimin e produkteve.
* Të përdorë softwerët e aprovuara nga kompania e sigurimeve për shitjen e produkteve në sigurime.
* Të përdorë softwerët e aprovuara nga kompania e sigurimeve për trajtimin dhe vlerësimin të dëmeve në sigurime.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional në profilin “Sigurime”, niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private / shtetërore që ushtrojnë aktivitet në këtë drejtim. Gjithashtu, individi mund të vetëpunësohet në kuadrin e një biznesi individual në fushën e sigurimeve.

 Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare..

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).